Ribe Stifts Adresseaviser, 1832-09-11
Blandt Væddeløbs-Hestene ved Odense d. 3die Sept. udmærkede sig tvende af Hr. Fischer fra Augustenborg, medbragte: en bruun Hingst Norman, som vandt 1ste Præmie, 400 Rbdr. r. S. i første Løb, og Hoppen Mirza, der vandt 1ste Præmie i 4de Løb: 140 Rbd. og Grev v. Petersdorffs lysebrune Hingst Charivari, som vandt 1ste Præmie i 2det Løb, 300 Rbd. r. S. De Øvrige kom Maalet meere eller mindre nær. De fornemme Jockeier vare klædte paa engelsk, i blaa og røde Silketrøier, Kasketter, guulkravede Støvler, o. s. v. En rask 13aars Dreng (Kløvt kaldet paa Fynsk) havde ogsaa blandet sig imellem Rytterne i sin simple Trøie og Lærredsbuxer, ridende uden Sadel og Stigbøiler; han vandt ogsaa en Priis, og Hs. K. Høihed Prinds Gouvernøren havde derhos den Naade at forunde ham Beviis paa sin høie Tilfredshed. Næste Dag, den 4de Sept., tog Hr. Fischer fra Augustenborg den bedste Præmie, i det første Løb, 500 Rbd. r. S., med sin Skimmelhoppe Mirza, men den næsthøieste, 200 Rbd. r. S. tilfaldt en svensk Render. De Fischerske Løbere have i disse 2 Dage indbragt Eieren 1040 Rbd. r. S. Det næste Løb var forden af Hs. K. Høihed Prinds Gouvernøren udsatte Sølv Potal, af udmærket skiønt og smagfuldt, halvophøiet Arbeide; den vandtes af Grev Bernsdorff. Efter Løbene for de bestemte Præmier, fandt et privat Væddemaal, mellem flere Personer Sted, hvorved Hr. v. Sehested til Broholm vandt. Efter Dyreskuet og den dermed forbundne Auction, fandt endnu et Løb Sted hvortil Hs. K. Høihed naadigst skjæntede 10 Rbd., ligesom Kommitten dertil udsatte 8 Rbd. r. S. J dette Løb vandt, til almeen Tilfredshed, ovennævnte Bondedreng, der desuden erholdt naadigst Tilsagn om, at kunne vorde optagen i Hs. K. Høiheds Tjeneste naar han er konfirmeret. Denne lille Rytter har ogsaa gjort roesværdige Fremskridt i den for hans Stilling fornødne Skoledannelse. Hr. Proprietair Conradsen paa Nørlund ved Hobroe, antager det af Hr. Fischer tilbudte Væddemaal, saafremt Proponenten, eller nogensomhelst Anden, vil underkaste sig følgende Betingelser: Vædderidtet skulde foregaae fra Hamborg over Colding til Aalborg, med en beviislig ægte Fuldblods=Hest - ikke Halvblods - imod en fra hans Side stillet ægte jydsk Hest, og med en Vægt af 140 danske Pd. istedetfor 125. - Paa disse Vilkaar stiller han 1000 Rbd. Sølv imod Proponentens, og vil give Møde hos Dhrr. Ehlers & Wieck i Altona, hvor Væddemaals Summen fra begge Sider deponeres, og Ridtet tager sin Begyndelse fra Hamborg den 6te October førstkommende Kl. 6 om Morgenen, saafremt han dertil modtager skrivtlig Opfordring senest inden den 20de September d. A., under Adresse: til Jnteressentskabet for det lange Væddeløb, a Aalborg. Han foreslaaer Løbet at tage sin Begyndelse ved Hamborg, som det Sted, der sandsynligst er Fuldblodshestene det nærmeste. Han exciperer imod Halvblodshesten for Principets Skyld, i den Hensigt, at lære det aldeles ublandede Blods Reenhed og Godhed ret at kjende; endelig begiærer han en Vægt af 140 danske Pd. istedetfor 125, fordi Jylland just ikke er rigt paa lette Ryttere; og for den ovenangivne Tid, af 6te October, kunde en saadan Prøve ikke med billighed forlanges af den jydske Hest, der stedse har nydt jydsk Tractement, uden at være opdraget til Væddeløb, og derfor dog behøver nogen liden Forberedelse.